b'\n_START_ARTICLE_\nAragonianespanja\n_START_PARAGRAPH_\nAragonianespanja (esp. espa\xc3\xb1ol aragon\xc3\xa9s tai castellano de Arag\xc3\xb3n, aragonian kielell\xc3\xa4 baturro tai parla baturra) on espanjan kielen Aragoniassa puhuttava murre. Murretta ei pid\xc3\xa4 sekoittaa aragonian kieleen, jota puhutaan Aragonian pohjoisosissa. Muualla maakunnassa puhutaan aragonianespanjaa, jonka kehitykseen toki my\xc3\xb6s aragonian kieli on vaikuttanut. Murre on nyky\xc3\xa4\xc3\xa4n menett\xc3\xa4m\xc3\xa4ss\xc3\xa4 useita tyypillisi\xc3\xa4 piirteit\xc3\xa4\xc3\xa4n ihmisten siirtyess\xc3\xa4 k\xc3\xa4ytt\xc3\xa4m\xc3\xa4\xc3\xa4n yh\xc3\xa4 yleiskielisemp\xc3\xa4\xc3\xa4 espanjaa mm. koululaitoksen ja tiedotusv\xc3\xa4lineitten yleiskielisyyden vaikutuksesta.'